उत्तराखंड के हरिद्वार में विभिन्न रास्तों से कलश यात्रा निकाली गई. तीन कलश में रखे पूर्व प्रधानमंत्री की अस्थियों को पहले प्रेम आश्रम ले जाया गया और फिर विसर्जन हर की पौड़ी पर कर दिया गया. दिवंगत नेता की अस्थियों को देश की 100 अन्य पवित्र नदियों में भी विसर्जित किया जाएगा. पूर्व प्रधानमंत्री अटल बिहारी वाजपेयी का शुक्रवार को यहां पूर्ण राजकीय सम्मान के साथ अंतिम संस्कार किया गया था. उनका गुरुवार को एम्स में 93 साल की उम्र में निधन हो गया था. वाजपेयी की दत्तक पुत्री नमिता ने वैदिक मंत्रोच्चार और सैनिकों द्वारा 21 बंदूकों की सलामी के बीच उन्हें दिल्ली के स्मृति स्थल पर मुखाग्नि दी.